EkBass/fiwiki-20250220-pages-articles huggingface dataset:
Gambina

Gambina on Alkon vuonna 1932 alun perin Viinake-nimellä myyntiin tuoma terävänmakuinen maustettu viinipohjainen alkoholijuomasekoitus eli cocktail, joka on sekoitettu punaisesta vermutista ja ginistä sekä maustettu muun muassa appelsiininkuorella. Väriltään Gambina on punaruskea. Takaetiketin mukaan Gambina sisältää säilöntäaineena rikkidioksidia, jota muovipulloihin pakattavat viinit vaativat enemmän kuin lasipulloihin pakattavat, koska muovi läpäisee happea.Mika Vanne, Viinin valmistus, Viinilehti.fi 5.12.2012. Viitattu 22.7.2020 == Kuvaus == Alko luonnehtii juomaa väkevöidyksi jälkiruokaviiniksi. Sitä suositellaan aperitiiviksi tai pitkien juomien osaksi esimerkiksi tonicin tai appelsiinimehun kera. Juomalla on aikojen kuluessa ollut lempinimiä, kuten kampiviina, gee ja iso gee. Juoman viinipohjana on aiemmin ollut omenaviini. Euroopan unioni muutti heinäkuussa 2020 juomaryhmän lainsäädännön tulkintaa. Uuden tulkinnan mukaan Gambina olisi muuttunut väkeväksi alkoholijuomaksi, jolloin juoman verotus olisi noussut merkittäväksi, jolloin valmistajan Altian mukaan yhtenä vaihtoehtona oli hinnan nosto. Altia kuitenkin muutti juoman reseptiä niin, että se perustuu valkoviiniin. Gambina (21 t-%) myydään Alkossa 0,75 litran muovipulloissa. Martti Häikiö kirjoittaa teoksessa Alkon historiaa (2007), että Gambina on leimautunut hinta-väkevyys-suhteensa vuoksi Sorbuksen, Vineton ja Aperitan kanssa alkoholistien juomaksi.Etsin Gambinasta mitä tahansa tietoa, Kysy.fi 3.1.2020, viitattu 22.7.2020 1970-luvun lehtiartikkelin mukaan Gambina oli silloin hinta-väkevyys-suhteessa sijalla 22."No nyt tuli listojen lista!" – 1970-luvun lehtiartikkeli paljastaa, millä Alkon juomilla saa halvimmat kännit, Mtvuutiset 5.7.2017, viitattu 22.7.2020 == Gambina kulttuuri-ilmiönä == === Musiikki === Gambina on mainittu monissa suomalaisissa kappaleissa: * suomalainen hardcore-yhtye Rytmihäiriö on tehnyt albumin Gambinapsykoosi ja muun muassa kappaleet ”Sataa Gambinaa”, ”Tissit Gambinassa”, ”Gambina O.D”, ”Ison G:n armoilla” ja ”Gambinaa Vastaan”. * Eppu Normaalin tuotannosta löytyy huumorikappale ”Esko veti ison G:n”. * Juice Leskinen on puolestaan tehnyt kappaleen ”Iso Gee”. * Koivuniemen Herrat ovat tehneet kappaleen ”Magista ja Gambinaa”. * Heikki Kuula on tehnyt kappaleen ”Gambinaa”. * Juha Vainion laulussa ”Miettinen ja Nortamaa ja monta muuta soittajaa ottaa pari Gambinaa, kun ei myydä halvempaa”. === Yhdistykset === Useissa Suomen korkeakouluissa toimii Gambinasta innoituksensa saaneita opiskelijayhdistyksiä. Muun muassa Tampereen yliopistossa toimii Tampereen Akateemisesti Sivistyneet Gambinan Ystävät ry. Oulussa on opiskelijajärjestö Oulun Gambinan ystävät ry. == Katso myös == * Valdemar * Marabello == Lähteet == == Aiheesta muualla == * * Luokka:Suomalaiset alkoholijuomamerkit Luokka:Anora Groupin tuotteet
Kjellaug Steinslett

Kjellaug Steinslett (9. heinäkuuta 1946 Helgeland – 4. kesäkuuta 2011) oli norjalainen viihdekirjailija. Esikoisromaaninsa Farvel til barndommen (Lapsuuden jäähyväiset) hän julkaisi vasta 50-vuotiaana vuonna 1996, ja se oli ensimmäinen kirja Kystfolket (Rannikkokansa) -nimisessä kirjasarjassa. Kystfolket-sarjaan kuuluvia kirjoja julkaistiin kaikkiaan 55. Steinslett kirjoitti myös kirjan nimeltä Kystfolkets kokebok (Rannikkokansan keittokirja). ==Lähteet== Luokka:Keittokirjailijat Luokka:Norjalaiset kirjailijat Luokka:Vuonna 1946 syntyneet Luokka:Vuonna 2011 kuolleet
Scary Movie

Scary Movie on Keenen Ivory Wayansin ohjaama komediaelokuva vuodelta 2000. Se on kauhuelokuvia parodioivan Scary Movie -sarjan ensimmäinen osa. Elokuvan juoni perustuu pääasiassa elokuviin Scream ja Tiedän, mitä teit viime kesänä, mutta siinä viitataan ja parodioidaan myös monia muita elokuvia. Elokuvan huumori on pääosin ronskia, ja alapäähuumorin puolelle menevää. ==Tarina== Kaikki alkaa siitä, kun koulun kaunis tyttö, Drew, saa puhelun murhaajalta, kuminaamalta. Hetken päästä hän hiipii hänen taloonsa murhaamaan hänet. Tapaus herättää paljon kohua koulussa. Cindy ja hänen kaverinsa Brenda, Buffy, Bobby, Greg, Shorty ja Ray miettivät, onko se sattumaa, että he tasan vuosi sitten vahingossa tappoivat yhden miehen halloweenina. Tämän jälkeen kuminaama alkaa jahdata Cindyä ja hänen kavereitansa. Utelias reportteri Gail Hailstrom on valmis tekemään kaikkensa, että saisi edes vähän jutunjuurta tästä tapauksesta. ==Rooleissa== == Aiheesta muualla == * Luokka:Scary Movie -elokuvat Luokka:Vuoden 2000 yhdysvaltalaiset elokuvat Luokka:Keenen Ivory Wayansin ohjaamat elokuvat Luokka:Seulonnan keskeiset artikkelit
Vanitas

pienoiskuva|Edwaert Collierin (1642–1708) Vanitas, 1600-luvun puoliväli. Vanitas-maalaukset () ovat asetelmamaalauksia, jotka aiheillaan muistuttavat ihmisen kuolevaisuudesta, elämän lyhyydestä ja maallisen rikkauden katoavaisuudesta. Tämä maalaustyyppi oli yleinen erityisesti Alankomaissa 1600-luvulla. Se saavutti itsenäisen aseman 1550-luvulle mennessä, ja kukoistus jatkui noin 1650-luvulle. Vanitas viittaa Vanhan testamentin Saarnaajan kirjaan:Vanitas, Glossary. National Gallery. Viitattu 26.1.2026 == Kuoleman ja katoavaisuuden symbolit == Elämän rajallisuuden ja kuoleman vertauskuvia maalauksissa olivat mm. kallot, palavat ja sammuneet kynttilät sekä saippuakuplat tai niiden puhaltamiseen käytetty ruokopilli. Ajan kulumiseen viitattiin myös kelloilla ja tiimalaseilla sekä kukilla. Maallisia nautintoja kuvasivat juomapikarit, piiput ja pelikortit. Tieteen, taiteen ja oppineisuuden symboleja olivat kirjat, kartat ja soittimet. Esineet oli usein aseteltu epäjärjestykseen, mikä kertoi niiden symboloimien saavutusten väliaikaisuudesta. == Kuolema on tasapuolinen == Usein maalauksissa haluttiin muistuttaa myös ihmisten tasavertaisuudesta kuoleman edessä. Tähän käytettiin maallisen vallan ja varallisuuden vertauskuvia kuten kruunuja, muita kultaesineitä ja koruja. Esimerkiksi Edwaert Collierin Vanitas-maalauksessa kruunu on ylösalaisin ja valtikka pistetty kallon suuhun. Kuoleman tasapuolisuudesta tunnettiin myös useita sanontoja, kuten latinankielinen "Sic transit gloria mundi" (Niin katoaa maailman kunnia). == Katso myös == *Kuolemantanssi *Makaaberi *Memento mori == Lähteet == == Aiheesta muualla == Luokka:Taiteen aiheet Luokka:1600-luku Luokka:Kuolema
Jerzy Dudek

Jerzy Henryk Dudek (s. 23. maaliskuuta 1973 Rybnik, Puola) on puolalainen jalkapallomaalivahti. == Ura == Dudek pelasi aikaisemmalla urallaan Puolassa Concordia Knurówissa ja Sokół Tychyssä, Alankomaissa Feyenoordissa ja Englannissa Liverpoolissa. Feyenoordissa hän voitti kerran maan pääsarjan Eredivisien mestaruuden. Hänet valittiin myös kahdesti sarjan parhaaksi maalivahdiksi.Netherlands – Player of the Year and Other Awards RSSSF. Viitattu 12.5.2008. Liverpoolissa Dudek nousi sankariksi torjuttuaan joukkueen voittoon kauden 2004–2005 Mestarien liigan loppuottelussa Milania vastaan, mutta joutui myöhemmin espanjalaisen Pepe Reinan syrjäyttämäksi ja siirtyi kesällä 2007 Real Madridiin. Liverpoolissa hän saavutti myös muun muassa FA Cupin. Real Madridissa Dudek oli voittamassa Espanjan pääsarjan Primera Divisiónin mestaruutta heti ensimmäisellä kaudellaan, mutta hän toimi lähes koko kauden Iker Casillasin varamiehenä. Ensiesiintymisensä sarjassa hän teki kauden toiseksi viimeisellä kierroksella mestaruuden jo ratkettua. Joulu–tammikuussa hän pelasi neljä ottelua Espanjan cupissa Copa del Reyssä. Kesäkuussa 2010 hän teki uuden jatkosopimuksen madridilaisseuran kanssa, joka ulottui kesään 2011 asti.Official Announcement Real Madrid CF. Viitattu 15.7.2010. Hänen vastuunsa kolmen pelaamansa kauden aikana on lähinnä keskittynyt vain Copa del Reyhin, sillä sarjaotteluita tilille on ainoastaan kertynyt kaksi. Dudek pelasi myös Puolan maajoukkueessa vuodesta 1998.Reprezentacje Polski Zwiazek Pilki Noznej. Viitattu 12.5.2008. Hän pelasi vuoden 2002 MM-kilpailuissa Puolan kaksi ensimmäistä ottelua mutta jäi vaihtoon kolmannessa ottelussa Puolan jo menetettyä jatkomahdollisuutensa.Jerzy Dudek FIFA. Viitattu 15.2.2008. == Saavutukset == Seurajoukkueet * Alankomaiden pääsarjamestaruus (Eredivisie): 1999 * Alankomaiden supercup: 1999 * Englannin liigacup: 2003 * Mestarien liiga: 2005 * UEFA Super Cup: 2005 * FA Cup: 2006 * FA Community Shield: 2006 * Espanjan pääsarjamestaruus (Primera División): 2008 * Espanjan supercup: 2008 Henkilökohtaiset * Eredivisien paras maalivahti: 1999, 2000 == Lähteet == == Aiheesta muualla == * Jerzy Dudekin virallinen sivusto * Jerzy Dudek Real Madridin sivustolla * Jerzy Dudek Puolan jalkapalloliiton sivustolla Luokka:Puolalaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Dark Light

Dark Light on suomalaisen HIM-yhtyeen viides albumi, joka ilmestyi vuoden 2005 lopulla. Albumilta on julkaistu singlet Wings of Butterfly, Killing Loneliness ja Under The Rose (vain Suomessa radiopromona). Videoiksi on tehty "Wings of a Butterfly", "Killing Loneliness" ja "Killing Loneliness (New Version)". Dark Light on ensimmäinen albumi, jonka yhtye levytti Yhdysvalloissa Sire Records -levy-yhtiölle, aikaisemmat on tehty Euroopassa. Levyn tuottajana toimi yhdysvaltalainen Tim Palmer. Albumi debytoi Yhdysvalloissa virallisen albumilistan sijalla 18, joka oli siihen mennessä paras suomalaisen yhtyeen tai artistin sijoitus maassa. HIM rikkoi oman ennätyksensä albumillaan Venus Doom vuonna 2007. Ensimmäisellä viikolla albumia myytiin pelkästään Pohjois- Amerikassa lähes 50 000 kappaletta. Syyskuussa 2006 albumi ylitti Yhdysvalloissa 500 000 myydyn kappaleen kultalevyrajan.HIM pokkasi kultaa Jenkeistä , Ilta-Sanomat 28.9.2006 Albumi on menestynyt myös Euroopassa. Kotimaan myynti on 38 000 kappaletta, mikä oli tuohon mennessä yhtyeelle kaikkein kehnoin myyntitulos Suomessa. Maailmanlaajuisesti Dark Light on ylittänyt puolentoista miljoonan kappaleen myyntiluvut. == Peruslevyn kappaleet == # (*) # (*) # (*) # (*) # # # # # # (*) Single Limited edition -albumilla on lisäksi kappale # "The Cage" Internet edition -albumilla ovat peruskappaleiden lisäksi # "Venus (In Our Blood)" # "The Cage" Vinyylilevyllä ovat peruskappaleiden lisäksi # "Venus (In Our Blood)" # "The Cage"" # "Poison Heart" ==Yhtyeen kokoonpano levyllä== * Mika Karppinen – rummut * Mikko Lindström – kitara * Mikko Paananen – basso ja taustalaulu * Janne Puurtinen – kosketinsoittimet * Ville Valo – laulu == Arvostelut == * Desibeli.net: HIM: Dark Light Viitattu 4.1.2023. * Imperiumi: 8+/10HIM - Dark Light Viitattu 4.1.2023. * Soundi: HIM: Dark Light Viitattu 4.1.2023. == Lähteet == Luokka:HIMin albumit Luokka:Vuoden 2005 albumit
Guiro

Guiro [gwiro] (esp. güiro) on yleensä paksuhkon putken muotoinen idiofoneihin kuuluva soitin, jossa on kyljessä uria. Guiron rapsakka ääni syntyy, kun kapulaa tai guiron soittoon suunniteltua kampaa hangataan uria vasten. Guiro valmistetaan yleensä kuivatusta kalebassista, mutta niitä tehdään myös muovista ja metallista. Soittimen tyypillinen pituus on noin 25–35 senttimetriä. == Historia == Guiron kaltaisia soittimia on käytetty muun muassa Puerto Ricossa esikolumbiaanisista ajoista lähtien. Guiron mainitsi kirjoituksissaan ensimmäistä kertaa Fray Iñigo Abbad y Lasierra (1745–1813) vuonna 1788. == Guiron käyttö musiikissa == Guiroa käytetään lähinnä latinalaisamerikkalaisessa tanssimusiikissa. Sitä käytetään myös satunnaisesti uudemman klassisen musiikin teoksissa, kuten Igor Stravinskin Kevätuhrissa. Rock-musiikissa tunnetuin esiintymä lienee David Bowien kappaleessa The Man Who Sold The World. == Aiheesta muualla == *Guiro Luokka:Idiofonit Luokka:Lyömäsoittimet
Arthur Tedder

Arthur William Tedder (1. paroni Tedder) (11. heinäkuuta 1890, Glenguin, Stirling, Skotlanti – 3. kesäkuuta 1967) oli brittiläinen ilmavoimien marsalkka ja huomattava komentaja toisessa maailmansodassa. Arthur Tedder syntyi Glenguinissa Skotlannissa. Hän sai koulutuksensa Cambridgen Magdalene Collegessa. Tedder liittyi Dorsetshiren rykmenttiin vuonna 1913, josta myöhemmin siirrettiin Royal Flying Corpsiin vuonna 1916. Hän palveli ensimmäisen maailmansodan aikana Ranskassa vuosina 1915–1917 ja sitten Egyptissä vuosina 1918–1919. Saatuaan viran Kuninkaallisissa ilmavoimissa (RAF) hänestä tuli sen koulutusjohtaja vuosiksi 1934–1936. Ennen toista maailmansotaa hän komensi RAF:n Kaukoidän joukkoja ja oli tutkimuksesta vastaava kenraali ilmailuministeriössä. ==Komentajana toisessa maailmansodassa== Toisessa maailmansodassa hän toimi vuodesta 1941 RAF:n Lähi- idän komentajana ja johti liittoutuneiden ilmaoperaatioita Välimerellä ja Pohjois-Afrikassa mukaan lukien Kreetan evakuointi toukokuussa 1941 ja Operaatio Crusader Afrikassa. Pääministeri Churchillin mielestä Tedder oli komentajaksi liian kyyninen, mikä oli vähällä johtaa hänen erottamiseensa. Voittojen ja tappioiden vaihdellessa kenraali Erwin Rommelin Afrika Korpsia vastaan Tedderin ilmavoimat olivat tärkeä tekijä liittoutuneiden voitossa, erityisesti El Alameinin taisteluissa. Tedder ylennettiin kenraaliluutnantiksi (Air Marshal) ja hän osallistui liittoutuneiden Sisilian maihinnousun suunnitteluun. Tammikuussa 1943 pidetyn Casablancan konferenssin jälkeen Tedder nimitettiin Yhdysvaltojen kenraali Eisenhowerin alaisuuteen varaylipäälliköksi Tunisian rintamalle. Huomatessaan ettei asemaan liittynyt paljoakaan vastuuta, hän kamppaili itselleen roolin Normandian maihinnousun lentosuunnittelussa Britannian ilmajoukkojen komentajalta Trafford Leigh- Malloryltä. Sodan viimeisenä vuonna Tedder lähetettiin hakemaan apua Neuvostoliitolta, kun länsirintama oli paineessa Ardennien taistelun vuoksi. Kun saksalaiset antautuivat ehdoitta toukokuussa 1945, oli Tedder sopimuksen allekirjoittaja kenraali Eisenhowerin puolesta. ==Arvonimet ja yksityiselämä== Tedder sai ritarin arvon vuonna 1942 ja hänelle myönnettiin aatelisarvo sodan loppuessa. Hän seurasi Charles Portalia RAF:n komentajana (1946–1950). Vuonna 1950 hänestä tuli Cambridgen yliopiston kansleri. Hän avioitui kahdesti. Tedder sairastui Parkinsonin tautiin ja kuoli vuonna 1967. ==Lähteet== Luokka:Brittiläiset ensimmäisen maailmansodan sotilaat Luokka:Brittiläiset toisen maailmansodan sotilaat Luokka:Brittiläiset marsalkat Luokka:Brittiläiset paronit Luokka:Cambridgen yliopiston kanslerit Luokka:Vuonna 1890 syntyneet Luokka:Vuonna 1967 kuolleet
Monster – Aileen Wuornos

Monster – Aileen Wuornos on yhdysvaltalainen elokuva, joka kertoo prostituoidun ja sarjamurhaajan Aileen Wuornoksen elämästä. Vuonna 2002 teloitettua, seitsemän miestä tappanutta Wuornosta näyttelee eteläafrikkalainen Charlize Theron. Wuornoksen rakastajaa näyttelee Christina Ricci. Elokuvan on ohjannut ja käsikirjoittanut Patty Jenkins. Theron sai roolityöstään Wuornoksena kiitosta sekä useita palkintoja kuten parhaan naispääosan Oscar-palkinnon ja Golden Globen parhaasta naispääosasta draamaelokuvassa.AllMovie == Juoni == Aileen tapaa Selbyn (Ricci) baarissa Floridaan muuttonsa jälkeen. Selby ihastuu Aileeniin välittömästi, vaikka on selvää, että Aileenilla on ongelmia. Lopulta pari muuttaa yhteiseen asuntoon. Laskujen maksamisesta tulee hankalaa ja Aileenin on pakko hakea laillista työtä. Tämä on kuitenkin todella vaikeaa, sillä hänellä ei ole minkäänlaisia suosituksia. Lopulta rahanpuute, stressi ja hänen asiakkaidensa osoittama viha kasaantuvat ja pakottavat Wuornoksen tappamaan useita ihmisiä. Alussa naiivi Selby alkaa lähellä elokuvan loppua auttaa poliisia saamaan Aileenin kiinni. Tämä pidätetään, vangitaan ja tuomitaan kuolemaan. ==Näyttelijät== == Arvioita == Turun Sanomien Tapani Maskulan mukaan ohjaaja Jenkins ei oikein osaa pitää tarinaa loogisesti kasassa. Sen sijaan Theronin roolityön hän sanoo jättävän varjoon muut näyttelijät, ohjaajan ja lopulta myös Aileen Wuornosin. ==Lähteet== Luokka:Yhdysvaltalaiset rikosdraamaelokuvat Luokka:Elokuvat seksuaali- ja sukupuolivähemmistöistä Luokka:Vuoden 2003 yhdysvaltalaiset elokuvat Luokka:Sarjamurhaajaelokuvat Luokka:Parhaan naispääosan Oscar- palkinnon saaneet elokuvat Luokka:SAG-palkitut elokuvat Luokka:Elokuvat köyhyydestä
Julius Benedict

Julius Benedict (27. marraskuuta 1804 - 5\. kesäkuuta 1885) oli saksalaissyntyinen säveltäjä ja kapellimestari, joka asui suurimman osan elämästään Englannissa. Benedict syntyi juutalaiseen perheeseen Stuttgartissa. Hän opiskeli sävellystä Johann Nepomuk Hummelin ja Carl Maria von Weberin johdolla. Vuonna 1823 Benedict tutustui Wienissä Beethoveniin. Samana vuonna hän sai paikan Kärnthnerthor-teatterin kapellimestarina Wienissä. Benedict sävelsi ensimmäiset oopperansa 1820-luvun lopulla. Vuodesta 1838 lähtien hän toimi kapellimestarina Lontoossa. Vuosina 1850-1852 Benedict kierteli laulaja Jenny Lindin kanssa esiintymässä Yhdysvalloissa. Benedict lyötiin ritariksi vuonna 1871. Hän kuoli Lontoossa vuonna 1885. Luokka:Saksalaiset säveltäjät Luokka:Brittiläiset säveltäjät Luokka:Vuonna 1804 syntyneet Luokka:Vuonna 1885 kuolleet
Lakivaliokunta

Lakivaliokunta (LaV) on yksi eduskunnan valiokunnista. Sen tehtävänä on käsitellä yleistä lakia koskevat asiat, esimerkiksi erilaisia tuomioistuimia, sotilasoikeutta, rikosoikeutta, prosessioikeutta, yhteisöoikeutta ja perheoikeutta käsittelevät asiat. Lisäksi valiokunnan toimialaan kuuluu esimerkiksi vankeinhoito, painovapaus ja kokoontumisvapaus. Esimerkkejä lakivaliokunnan käsittelemistä asioista: * Rikoslaki * Rikosvahinkolaki * Laki rikesakkomenettelystä * Laki rikosasioiden sovittelusta * Laki rangaistusten täytäntöönpanon hallinnosta * Laki oikeusgeneettisestä isyyslaista * Käräjäoikeuslaki. Suomen suuriruhtinaskunnan säätyvaltiopäivillä lakivaliokunta perustettiin ensimmäisen kerran säätyvaltiopäivillä 1863. ==Valiokunnan jäsenet== Valiokunnassa on 17 jäsentä ja yhdeksän varajäsentä. Valiokunta kokoontuu neljä kertaa viikossa. ===Jäsenet vaalikaudella 2023-2027=== Jäsen Puolue Vaalipiiri Kokoomus Pirkanmaa Kokoomus Satakunta Kokoomus Uusimaa Kokoomus Uusimaa Perussuomalaiset Kaakkois-Suomi Perussuomalaiset Uusimaa Perussuomalaiset Häme Perussuomalaiset Pirkanmaa SDP Helsinki SDP Oulu SDP Uusimaa SDP Satakunta Keskusta Oulu Keskusta Lappi Vihreät Helsinki Vasemmistoliitto Oulu RKP Helsinki ==Valiokunnan puheenjohtajat== Puolue Puheenjohtaja Vuosi RKP Karl Söderholm 1907–1910 August Nybergh 1910–1913 Karl Söderholm 1913–1914 Nuorsuomalaiset Oskar Lilius 1914–1917 Elias Sopanen 1917 Erik Alopaeus 1918 RKP Matts Björk 1918–1919 Edistyspuolue Risto Ryti 1919–1920 RKP Hjalmar J. Procopé 1920–1921 Kokoomus Erkki Kaila 1921–1922 Edistyspuolue Albin Pulkkinen 1922–1924 RKP Matts Björk 1924–1927 Kokoomus Gunnar Sahlstein 1927–1930 Edistyspuolue T. M. Kivimäki 1930–1931 Kokoomus Erkki Kuokkanen 1931–1932 Edistyspuolue Emil Jatkola 1932–1933 RKP Otto Jacobsson 1933–1934 Kuno Nyman 1935–1936 J. O. Söderhjelm 1936–1939 Edistyspuolue T. M. Kivimäki 1939 Yrjö Suontausta 1945–1947 Ensio Kytömaa 1947–1948 Kokoomus Oskari Lehtonen 1948–1951 RKP Arne Öhman 1951–1958 Grels Teir 1958–1959 Sven Högström 1959–1966 Kristian Gestrin 1966 Grels Teir 1966–1968 Georg C. Ehrnrooth 1968–1972 Grels Teir 1972–1975 Ingvar S. Melin 1975 Christoffer Taxell 1975–1979 Ingvar S. Melin 1979–1983 Elisabeth Rehn 1983–1987 Gustav Björkstrand 1987–1991 Henrik Lax 1991–2003 Vihreät Tuija Brax 2003–2007 Heidi Hautala 2007–2009 Janina Andersson 2009–2011 Kokoomus Pertti Hemmilä 2011 Anne Holmlund 2011–2015 Outi Mäkelä 2015 Kari Tolvanen 2015–2019 Perussuomalaiset Ville Tavio 2019 Leena Meri 2019–2023 Juho Eerola 2023– ==Lähteet== == Aiheesta muualla == * Lakivaliokunnan verkkosivu Luokka:Eduskunnan valiokunnat
Puolustusvaliokunta

Puolustusvaliokunta (PuV) on yksi eduskunnan valiokunnista. Sen tehtävänä on käsitellä maanpuolustukseen ja poikkeusolojen hallintaan liittyvät asiat, jotka koskevat esimerkiksi puolustusvoimia, asevelvollisuutta ja rauhanturvaamistoimintaa. Esimerkkejä valiokunnan käsittelemistä asioista: * laki puolustusvoimista * valtioneuvoston puolustus- ja turvallisuuspoliittinen selonteko * asevelvollisuuslaki * valmiuslaki ==Historia== Valiokunnan nimi oli vuoteen 1925 sotilasasiainvaliokunta ja sen jälkeen puolustusasiainvaliokunta. Siitä tuli pysyvä valiokunta vuonna 1937.Valiokuntien asiantuntijakuulemiset Eduskunta. Viitattu 29.2.2024. ==Valiokunnan jäsenet== Valiokunnassa on 17 jäsentä ja 9 varajäsentä. Valiokunta kokoontuu neljä kertaa viikossa. ===Jäsenet vaalikaudella 2023–2027=== Jäsen Puolue Vaalipiiri Kokoomus Häme Kokoomus Kaakkois-Suomi Kokoomus Uusimaa Kokoomus Pirkanmaa Perussuomalaiset Pirkanmaa Perussuomalaiset Keski-Suomi Perussuomalaiset Vaasa Perussuomalaiset Häme SDP Häme SDP Keski-Suomi SDP Keski-Suomi SDP Savo-Karjala Keskusta Savo-Karjala Keskusta Vaasa Vihreät Kaakkois-Suomi Vasemmistoliitto Varsinais-Suomi RKP Vaasa ==Valiokunnan puheenjohtajat== Puolue Vuosi Arthur Lagerlöf Kokoomus 1918–1919 Mikko Collan Edistyspuolue 1919–1920 Juho Niukkanen Maalaisliitto ? Eirik Hornborg RKP ? Väinö Hupli SDP 1921–1922 Oskari Heikinheimo Kokoomus 1922–1924 Juho Niukkanen Maalaisliitto 1924–1926 Albin Manner 1926–1927 Jalo Lahdensuo ? Antti Kuisma ? Johan Aalto SDP 1929 Albin Manner Maalaisliitto 1929–1930 Juho Niukkanen ? Martti Rantanen Kokoomus ? Arvi Oksala ? Juho Niukkanen Maalaisliitto ? Sulo Heiniö Edistyspuolue 1940–1945 Nestori Nurminen SKDL 1945–1952 Aukusti Pasanen KP 1952–1958 Matti Mattila Maalaisliitto 1958–1962 Juho Tenhiälä 1962–1964 Veikko Hyytiäinen KP / LKP 1964–1966 Tuure Salo LKP 1966–1970 Arne Berner 1970 Seppo Westerlund 1970–1976 Osmo Wiio 1976–1979 Tapani Mörttinen Kokoomus 1979–1983 Mauri Miettinen 1983–1989 Tapio Holvitie 1990–1991 Kalevi Lamminen 1991–1999 Ilkka Kanerva 1999–2003 Seppo Kääriäinen Keskusta 2003 Kauko Juhantalo 2003–2007 Aila Paloniemi 2007Puolustusvaliokunnan pöytäkirja 1/2007 vp. 3.4.2007. Eduskunta. Juha Korkeaoja 2007–2011Puolustusvaliokunnan pöytäkirja 2/2007 vp. 4.5.2007. Eduskunta. Jussi Niinistö Perussuomalaiset 2011–2015Puolustusvaliokunnan pöytäkirja 1/2011 vp. 3.5.2011. Eduskunta. Sinuhe Wallinheimo Kokoomus 2015 Ilkka Kanerva 2015–2019 Kalle Jokinen 2019Puolustusvaliokunnan pöytäkirja 1/2019 vp. 2.5.2019. Eduskunta. Ilkka Kanerva 2019–2022Puolustusvaliokunnan pöytäkirja 2/2019 vp. 18.6.2019. Eduskunta. Petteri Orpo 2022 Antti Häkkänen 2022–2023 Jukka Kopra 2023– ==Lähteet== ==Aiheesta muualla== * Puolustusvaliokunnan verkkosivu Luokka:Eduskunnan valiokunnat
Rusettiluistelu

Rusettiluistelu on luistinradalla tapahtuva leikki. Yleisesti sitä on harrastettu kouluissa, opiskelijayhdistyksissä ja nuorisoryhmissä. Rusettiluistelun periaate on yksinkertainen: luistellessa tulee löytää muiden luistelijoiden joukosta etukäteen arvottua rusetinnumeroa vastaava pari, jonka kanssa luistellaan yhdessä. Usein luistinradalla soi myös musiikkia. == Leikin kulku == Järjestäjät valmistavat kahden värisiä rusetteja varustettuna numerolla. Yleensä käytetään punaisia rusetteja tytöille ja sinisiä pojille. Jokaista numeroa esiintyy kahdesti; kerran kummankin värisessä rusetissa. Luistelijat saapuvat paikalle ja saavat järjestäjiltä sukupuoltaan vastaavan värisen rusetin. Luistelijat luistelevat kentällä etsien omassa rusetissa esiintyvää numeroa muiden osallistujien ruseteista. Parin löydettyä toisensa on tapana, että pari luistelee yhdessä. Luokka:Leikit
Suprematismi

Suprematismi oli venäläisten avantgarde-taiteilijoiden 1900-luvun alussa omaksuma taidesuuntaus, jonka perustajana toimi vuonna 1915 taiteilija Kazimir Malevitš. Se otti nimensä latinankielisestä sanasta supremus eli ylin. Suprematismissa oli kyse uudenlaisesta taiteesta, joka ei viitannut mihinkään muuhun kuin itseensä. Käytännössä kyse oli geometristen perusmuotojen (neliön, kolmion, ympyrän, suorakulmion), sekä mustan, harmaan, valkoisen sekä kirkkaiden perusvärien käytöstä. Malevitšille geometriset kuviot merkitsivät mystisiä symboleja, ja hänen ajattelussaan onkin vahva sija teosofialla. Toinen Malevitšin ajatteluun vahvasti vaikuttanut henkilö oli G. I. Gurdjieffin oppilas, venäläinen mystikko-matemaatikko P. D. Uspenski, joka puhui ja kirjoitti neljännestä ulottuvuudesta sekä neljännestä tiestä. Suprematismi sai myös vaikutteita avantgardistisesta zaum-runoudesta. Suprematismi vaikutti vahvasti venäläisiin taiteilijoihin kuten Aleksandr Rodtšenkoon, El Lisitskiin ja Wassily Kandinskyyn sekä venäläiseen abstraktiin taiteeseen, taidesuuntauksella oli merkittävä rooli konstruktivismin kehityksessä. == Suprematismin piiriin kuuluvia taiteilijoita == Antti Valliuksen mukaan keskeisiä suprematismiin kuuluvia taiteilijoita ovat:Taidehistorian aikajana Jyväskylän yliopisto (Internet Archivessa) * Ivan Kljun (1873-1943) * Olga Rozanova (1886-1918) * Nadežda Udaltsova (1886-1961) * Vera Pestel (1886-1952) * Ljubov Popova (1889-1924) ==Katso myös== *Musta neliö *Valkoista valkoisella ==Lähteet== == Aiheesta muualla == Luokka:Taidesuuntaukset Luokka:Venäjän ja Neuvostoliiton avantgarde Luokka:Seulonnan keskeiset artikkelit
Forged from the Love of Liberty

Forged from the Love of Liberty ("Taottu rakkaudesta vapauteen") on Trinidad ja Tobagon kansallislaulu. Laulun on säveltänyt ja sanoittanut Patrick Castagne (1916–2000) alun alkaen lyhytikäisen Länsi-Intian liittovaltion (1958–1962) kansallislauluksi. Kun Trinidad ja Tobago itsenäistyi 1962, se valitsi Castagnen laulun omaksi kansallislaulukseen. Sanat :Forged from the love of liberty :In the fires of hope and prayer :With boundless faith in our destiny :We solemnly declare: :Side by side we stand :Islands of the blue Caribbean sea, :This our native land :We pledge our lives to thee. :Here every creed and race finds an equal place, :And may God bless our nation :Here every creed and race finds an equal place, :And may God bless our nation. Vapaamuotoinen suomalainen käännös :Taottu rakkaudesta vapauteen :toivon ja rukouksen tulessa :rajattomalla uskolla kohtaloomme :me julistamme juhlallisesti: :Me seisomme rinta rinnan, :sinisen Karibian meren saaret, :Meidän isänmaallemme, :me uskomme elämämme. :Jokaisella uskolla ja jokaisella rodulla on täällä paikkansa, :siunatkoon Jumala kansakuntaamme. :Jokaisella uskolla ja jokaisella rodulla on täällä paikkansa, :siunatkoon Jumala kansakuntaamme. ==Lähteet== Luokka:Kansallislaulut Luokka:Trinidad ja Tobago
Pátria Amada

Pátria Amada (”Rakastettu isänmaa”) on Mosambikin kansallislaulu. Laulun on säveltänyt Salomão J. Manhiça. Se korvasi vanhemman Viva, Viva a FRELIMOn vuonna 2002. ==Sanat== Sanat ovat portugaliksi, joka on Mosambikin ainoa virallinen kieli. :Na memória de África e do Mundo :Pátria bela dos que ousaram lutar :Moçambique, o teu nome é liberdade :O Sol de Junho para sempre brilhará (2x) :Moçambique nossa pátria gloriosa :Pedra a pedra construindo um novo dia :Milhões de braços, uma só força :Oh pátria amada, vamos vencer :Povo unido do Rovuma ao Maputo :Colhe os frutos do combate pela paz :Cresce o sonho ondulando na bandeira :E vai lavrando na certeza do amanhã (2x) :Moçambique nossa pátria gloriosa :Pedra a pedra construindo um novo dia :Milhões de braços, uma só força :Oh pátria amada, vamos vencer :Flores brotando do chão do teu suor :Pelos montes, pelos rios, pelo mar :Nó juramos por ti, oh Moçambique :Nenhum tirano nos irá escravizar (2x) :Moçambique nossa pátria gloriosa :Pedra a pedra construindo um novo dia :Milhões de braços, uma só força :Oh pátria amada, vamos vencer ==Lähteet== Luokka:Kansallislaulut Luokka:Mosambikin kulttuuri
Viva, Viva a FRELIMO

Viva, Viva a FRELIMO (port., suomeksi Eläköön, eläköön Frelimo) oli Mosambikin kansallislaulu maan itsenäistymisestä kesäkuussa 1975 aina 30. huhtikuuta 2002 saakka. Laulun sanat on kirjoittanut Justino Sigaulane Chemane 1970-luvulla ylistämään Frelimoa, sosialistista puoluetta, joka hallitsi maata sen itsenäistymisestä aina vuoteen 1992. Laulu käyttää perinteistä marxistista sanastoa, ja se tuo esiin Frelimon voimakkaan anti-imperialistisen ja antikolonialistisen hengen. Tuolloin maa muutettiin yksipuoluejärjestelmästä monipuoluejärjestelmäksi. Koska yhtä puoluetta ylistävää kansallislaulua pidettiin demokratiaan sopimattomana, kansallislaulusta esitettiin vain instrumentaaliversio. Huhtikuussa 1997 Mosambikin hallitus määräsi kilpailun uuden kansallislaulun laatimiseksi. Kilpailun voitti sävelmä nimeltä Pátria Amada, josta tuli maan uusi kansallislaulu 30. huhtikuuta 2002. Sanat portugaliksi :Viva, viva a FRELIMO, :Guia do Povo Moçambicano! :Povo heróico qu'arma em punho :O colonialismo derrubou. :Todo o Povo unido :Desde o Rovuma até o Maputo, :Luta contra imperialismo :Continua e sempre vencerá. Kuoro: :Viva Moçambique! :Viva a Bandeira, símbolo Nacional! :Viva Moçambique! :Que por ti o Povo lutará. :Unido ao mundo inteiro, :Lutando contra a burguesia, :Nossa Pátria será túmulo :Do capitalismo e exploração. :O Povo Moçambicano :D'operários e de camponeses, :Engajado no trabalho :A riqueza sempre brotará. Kuoro Vapaa käännös suomeksi :Eläköön, eläköön Frelimo, :Mosambikin kansan opastaja. :Urhoollinen kansa, joka ase kädessään, :murskasi kolonialismin. :Koko kansa yhdistyneenä :Rovumasta Maputoon, :Taistelee imperialismia vastaan, :jatkaa, ja voittaa aina. Kuoro: :Eläköön Mosambik! :Eläköön lippumme, kansakunnan symboli! :Eläköön Mosambik! :Sinun puolestasi kansa taistelee. :Yhdistyneenä koko maailman kanssa, :taistelussa porvareita vastaan, :maastamme tulee :kapitalismin ja riiston hauta. :Mosambikin kansa, :työläiset ja talonpojat, :yhdessä työtä tehden :tuovat alati hyvinvointia. Kuoro ==Lähteet== Luokka:Historialliset kansallislaulut Luokka:Mosambikin musiikki Luokka:Mosambikin historia
Jumala on kuollut

Jumala on kuollut () on Friedrich Nietzschen (1844–1900) laajalti lainattu lausahdus. Se löytyy ensimmäisen kerran hänen teoksestaan Iloinen tiede, sekä osasta 108 (Uusia taisteluja) että osasta 125 (Hullu ihminen). Myöhemmin se esiintyy myös Nietzschen teoksessa Näin puhui Zarathustra (1883–1885). Alkuperäiset tekstit kuuluvat näin: == Katso myös == * Friedrich Nietzschen uskontokritiikki * God Is Dead? == Lähteet == Luokka:Friedrich Nietzschen filosofia Luokka:Lentävät lauseet Luokka:Nihilismi
Richie Edwards

Richie Edwards (s. 25. syyskuuta 1974 Lichfield, Englanti) on brittiläinen muusikko. Hänestä tuli virallisesti The Darkness -yhtyeen basisti 13. kesäkuuta 2005. Justin Hawkinsin eroamisen jälkeen Edwardsista tuli jäljelle jääneiden jäsenten uuden yhtyeen laulaja. Ennen liittymistään yhtyeeseen hän työskenteli kaksi vuotta yhtyeen ja pääasiassa Dan Hawkinsin kitarateknikkona. Ennen The Darknessia Edwards soitti Onion Trump -nimisessä yhtyeessä. == Lähteet == Luokka:Englantilaiset basistit Luokka:Englantilaiset rocklaulajat Luokka:Englantilaiset rockmuusikot Luokka:Vuonna 1974 syntyneet Luokka:Elävät henkilöt
Australian avoin tennisturnaus 2006 – naisten kaksinpeli

Vuoden 2006 tenniksen Australian avointen naisten kaksinpelin kaikki tulokset. ==Ensimmäinen kierros== ===16. tammikuuta=== ===17. tammikuuta=== ==Toinen kierros== ===18. tammikuuta=== ===19. tammikuuta=== ==Kolmas kierros== ===20. tammikuuta=== ===21. tammikuuta=== ==Neljäs kierros== ===22. tammikuuta=== ===23. tammikuuta=== ==Puolivälierät== ===24. tammikuuta=== ===25. tammikuuta=== ==Välierät== ==Loppuottelu== ==Katso myös== *Australian avoin tennisturnaus 2006 – Miesten kaksinpeli Luokka:Australian avoin tennisturnaus 2006
Sinfonia nro 41 (Mozart)

Sinfonia nro 41 C-duuri (KV 551), lisänimeltään Jupiter, on Wolfgang Amadeus Mozartin viimeinen sinfonia. Teos on sävelletty muutamien viikkojen aikana kesällä 1788, ja se valmistui 10. elokuuta. Samana kesänä Mozart sävelsi myös sinfoniat nro 39 ja 40. Teosta ei ilmeisesti esitetty Mozartin elinaikana. Lisänimi Jupiter ei ole Mozartin antama, vaan on mahdollisesti impressaari Johann Peter Salomonin sinfonian varhaisiin pianosovituksiin lisäämä alaotsikko. ==Osat== Ensimmäiselle osalle on tyypillistä trumpetin ja patarumpujen huomiota herättävä käyttö. Toinen osa Andante cantabile on syvämietteinen ja sitä seuraavassa menuetissa on kontrapunktista kehittelyä. Finaali alkaa yksinkertaisella neljän sävelen motiivilla, jota Mozart itse käytti useita kertoja aikaisemminkin. Sonaattimuotoisessa osassa on useita fuugajaksoja, ja se kehittyy ideoiltaan runsaaksi. Finaali päättyy koodan viisiääniseen fuugaan. Osat muodostavat tyypillisen klassisen sinfonian rakenteen: #Allegro vivace #Andante cantabile #Menuetto. Allegretto - Trio #Molto allegro Finaalin pääteema: Image:MozartJupiterFinaleTheme.PNG 41 Luokka:1780-luvun musiikkiteokset
Kuunari Helena

Kuunari Helena on Suomen Purjelaivasäätiön suurin koululaiva. Aluksen suunnitteli ranskalainen Guy Ribadeau Dumas, ja se rakennettiin Uudenkaupungin telakalla vuonna 1992. Sen pituus on 38,7 metriä, ja miehistönä on neljä henkilökuntaan kuuluvaa sekä 24 oppilasta. Kuunari Helena on kesäisin nuorisopurjehduksilla Itämerellä. Muina aikoina se tekee valtamerimatkoja, joihin kuka tahansa voi osallistua. Talven 2005–2006 matka suuntautui Suomen Joutsenen jäljillä Etelä-Amerikan ympäri Kap Hornille. ==Aiheesta muualla== * Kuunari Helena * Kuunari Helena Instagramissa * Suomen nuorisopurjehtijat ry * Suomen Purjelaivasäätiö Luokka:Suomalaiset purjelaivat
ATP

ATP voi tarkoittaa seuraavia: == Kemiassa == * adenosiinitrifosfaatti == Yhtiöitä == * Alberta Theatre Projects, suuri kanadalainen teatteritalo * Associated Talking Pictures, brittiläinen filmistudio, nykyisin Ealing Studios * BAe ATP, British Aerospace ATP * ATP Bonding Systems, brittiläinen liimausaineisiin erikoistunut teknologiayhtiö * ATP Flash Cards, säänkestävistä muistikorteistaan tunnettu yhdysvaltalainen valmistaja == Järjestöjä == * Academic Talent Program * Association of Test Publishers * Association of Tennis Professionals, tenniksen miesammattilaisten järjestö * Auran Tähti Pojat, turkulainen meripartiolippukunta == Tekniikkaa == * AppleTalk Transaction Protocol * Asynchronous Transfer Protocol, telekommunikaatioprotokolla * British Aerospace ATP, Advanced TurboProp, potkuriturbiinilentokone * Kulunvalvonta, lyh. ATP, rautatietekniikan järjestelmä == Muuta == * Airline Transport Pilot -lentolupakirja * Australian Technology Park * All Tomorrow's Parties, musiikkifestivaali * ”All Tomorrow's Parties”, Velvet Undergroundin vuonna 1967 julkaisema kappale * All Tomorrow's Parties, William Gibsonin romaani * Ankan Tiedustelupalvelu, Aku Ankka -sarjakuvissa esiintyvä Roope Ankan perustama salainen agenttiliitto.
Kalkyyli

Kalkyyli on yksinkertaisimmillaan aksioomista ja syntaktisista päättelysäännöistä muodostuva merkkijonoihin liittyvä formaali systeemi. Aksioomat ja päättelysäännöt (tai laskusäännöt) esittävät, mitä kalkyylissä voidaan päätellä, eli ne esittävät sen, kuinka mielivaltaista lausetta on lupa käsitellä. Yleensä vaaditaan, etteivät päättelysäännöt saa olla liian monimutkaisia ollakseen periaatteessa ihmisen käytettävissä. Tämän ajatellaan usein tarkoittavan sitä, että päättelysääntöjä voi olla vain äärellinen määrä, ja että on oltava mekaanisesti ratkaistavissa, milloin sääntöä on sovellettu oikein, milloin väärin. == Esimerkki kalkyylistä == Määritellään yksinkertainen kalkyyli: Määritelmä. Merkki. Symbolit "U" ja "I" ovat merkkejä. Määritelmä. Merkkijonon induktiivinen määritelmä. # Jos x on merkki, niin x on merkkijono. # Jos x ja y ovat merkkijonoja, niin jono xy on merkkijono. # Kaikki merkkijonot saadaan ehdoilla 1–2. Aksiooma. "I" voidaan päätellä. Päättelysääntö 1. Jos x voidaan päätellä, niin se merkkijono, joka muodostuu liittämällä yhteen "U", x ja "U" tässä järjestyksessä, voidaan päätellä. Päättelysääntö 2. Jos x voidaan päätellä, niin se merkkijono, joka muodostuu liittämällä yhteen x ja "I" tässä järjestyksessä, voidaan päätellä. Yllä olevat säännöt ovat hiukan monimutkaiset siksi, että ne huomioivat muuttujan ja merkin nimen välisen eron. Esimerkiksi päättelysääntöjen käytöstä voimme todeta, että koska "I" voidaan päätellä, voidaan "UIU" päätellä. Tällä perustella myös "UIUI" voidaan päätellä säännön 2 nojalla. == Kalkyyli ja ristiriitaisuus == Väite kalkyylin ristiriidattomuudesta ymmärretään usein väitteenä, että kaikkia mahdollisia merkkijonoja ei voida johtaa.Semanttinen perustelu tälle on, että ristiriidasta seuraa jokaisen lauseen totuus, ja toisaalta jotta kalkyylin päättelysysteemi olisi mielekäs, on sen tuotettava tosia lauseita jos aksioomat ovat tosia. Yllä oleva kalkyyli on tässä mielessä ristiriidaton, koska merkkijonoa "UI" ei voida johtaa aksioomasta eikä päättelysääntöjen avulla muodostetuista merkkijonoista. Jos kalkyyli sisältäisi symbolin negaatiolle (ks. predikaattilogiikka), voitaisiin täsmentää yllä käytettyä syntaktista ristiriidan käsitettä. Tällöin sanoisimme, että jos lause ja sen negaatio ovat pääteltävissä kalkyylissä, on se ristiriitainen. Jos vielä antaisimme semanttisen teorian kalkyylille, voisimme ottaa käyttöön semanttisen ristiriidan käsityksen, jonka mukaan kalkyyli on ristiriitainen jos se sisältää lauseen joka on sekä tosi ja epätosi. == Katso myös == * Logiikka * Matematiikka * von Wright, Georg Henrik, 1945, Looginen Empirismi; Eräs nykyisen filosofian pääsuunta, suom. Hilppa Kinos, Otava, Helsinki, s. 141–69. == Lähteet == Luokka:Logiikka
Rokka

Rokka on perinteinen keitto, joka on melko sakeaa. Useimmiten sen aineksina on hernettä tai papua (härkäpapu). Useisiin rokkiin käytetään suurusta, kuten ohrasuurimoita. Rokka-sanalla on vastineensa volgalaisissa sukukielissä saakka, esimerkiksi udmurtissa dźuk. * (herne)rokka, hernekeitto, pohjoiseurooppalainen perinneruoka; * papurokka eteläkarjalainen ja eteläsavolainen keitto härkäpavusta, myös juhlaruoka; * mykyrokka, pohjoissavolainen perinneruoka, jossa yhtenä liha-aineksena on mykyjä (verestä ja jauhoista tehtyjä palleroita); * sakia rokka eteläkarjalainen puuro karkeista ruisjauhoista ja härkäpavusta Rokka on myös kannakselainen sukunimi: * Jukka Rokka (1913–2002), helluntailiikkeen lähetyssaarnaaja ja kirjailija * Olavi Rokka (1925-2011), nykyaikainen viisiottelija ja miekkailija * Otto Rokka (s. 1993), näyttelijä * kuvitteellisia henkilöitä: ** Antero Rokka, hahmo Väinö Linnan romaanissa Tuntematon sotilas.
Keiji Nakazawa

Keiji Nakazawa (, )Mort de Keiji Nakazawa, auteur du manga "Gen d'Hiroshima" sur la bombe A oli japanilainen mangataiteilija. Hän syntyi Hiroshimassa, ja oli kaupungissa, kun amerikkalaiset pudottivat sinne ydinpommin. Äitiä lukuun ottamatta kaikki hänen perheenjäsenensä kuolivat. 1961 Nakazawa muutti Tokioon ja ryhtyi sarjakuvan tekijäksi. Hän alkoi tuottamaan sisältöä manga- antologioihin, esimerkiksi Shonen Gaho, Shonen King, ja Bokura. Äitinsä kuoleman jälkeen 1966 Nakazawa palasi muistoihinsa tuhoutuneesta Hiroshimasta ja alkoi tuoda tapahtumaa teoksiinsa. Kuroi Ame ni Utarete, sarjan ensimmäinen, oli fiktiivinen tarina pommeista selviytyneistä. Vuonna 1972 Nakazawa kertoi omat kokemuksensa tarinassa Ore wa Mita. Saatuaan valmiiksi teoksen Ore wa Mita, Nakazawa aloitti päätyönsä, Hadashi no Gen (Hiroshiman poika), tekemisen. Tämä perustui samoihin tapahtumiin kuin Ore wa Mita, mutta tarina oli muokattu fiktiiviseen muotoon. Hiroshiman poika esittää pommituksen ja sen jäljet tarkkaan. Mutta tärkeämmäksi nousee japanilaisen yhteiskunnan tarkastelu, militarisoituminen ja perinteet. Nakazawan sarjakuvassa on selkeän pasifistinen lähtökohta. Hän suhtautuu kriittisesti atomipommin käyttöön, mutta esittää samaan aikaan voimakasta kritiikkiä muun muassa japanilaisten nationalismia, propagandakoneistoa ja sotarikoksia kohtaan. Hiroshiman poika on käännetty 18 kielelle ja sitä on myyty kymmenen miljoonaa kappaletta. Se levisi maailmanlaajuisesti vuosia ennen kuin mangat nousivat länsimaissa suosioon. Englanniksi se käännettiin 1970-luvulla. Hiroshiman poika oli myös ensimmäinen manga, joka ilmestyi Suomessa. Kustannus Oy Jalava julkaisi Hiroshiman pojan suomeksi vuonna 1985. Toinen osa ilmestyi suomeksi vasta vuonna 2006. Albumeista ensimmäinen kuvaa etupäässä hiroshimalaisten siviilien elämää ennen atomipommin pudotusta. Toinen osa keskittyy kuvailemaan osin inhorealistisesti atomipommin jälkeisiä ensimmäisiä viikkoja. == Suomennetut teokset == * * == Lähteet == == Aiheesta muualla == * Nakazawan haastattelu The Comics Journalista Luokka:Japanilaiset sarjakuvantekijät Luokka:Vuonna 1939 syntyneet Luokka:Vuonna 2012 kuolleet
Jokikylä (Oulu)

Jokikylä on Oulun kaupunginosa Haukiputaan suuralueella. Jokikylään kuuluu myös Onkamon kylä. Opetusta luokka-asteille 1–6 annetaan läheisen Asemakylän koulussa, ja yläastetason opetusta annetaan Haukiputaan kirkonkylän yläkoulussa. Päivittäistavarakauppoja Jokikylässä ei ole. Lähimmät kaupat sijaitsevat Keiskassa ja kirkonkylällä, Asemakylällä olevaa pientä elintarvikekioskia lukuun ottamatta. Linja-autoliikenteestä vastaavat Koskilinjat Oy, jolla on kouluvuoden aikana säännöllisiä vuoroja Jokikylään. Jokikylän maastossa on muun muassa kalastusmahdollisuudet, sillä kylän läpi virtaa Kiiminkijoki. == Lähteet == Luokka:Haukiputaan kylät ja alueet Luokka:Oulun kaupunginosat Luokka:Pohjois-Pohjanmaan maakunnan entiset taajamat
Oulun kauppatori

pienoiskuva|Oulun kauppahalli on yksi Kauppatorin tunnetuimmista maamerkeistä. Oulun kauppatori eli Oulun tori tai yleisimmin Torinranta sijaitsee Oulun keskustan läheisyydessä, Oulujoen rannalla, Pokkisen kaupunginosassa. Torinranta on toiminut kauppapaikkana ja satamana 1700-luvulta. Erityisen aktiivista kauppatoiminta on ollut Oulun saatua tapulikaupunkioikeudet vuonna 1765. Kauppatorin ympärillä sijaitsevat vappuna 1901 avattu Oulun kauppahalli, Oulun kaupunginteatteri, Oulun kaupunginkirjasto, Kiikelin saari ja siellä sijaitseva Meritullin vierasvenesatama. Kauppatorilla kauppahallin edessä on tunnettu Toripolliisi-patsas. Torin koillisosa on nimetty presidentti Martti Ahtisaaren mukaan Ahtisaaren aukioksi. ==Historia== Aukion paikalla sijaitsi aiemmin funkkistyylinen Esson huoltoasema, joka purettiin vuonna 1993. Huoltoasema oli rakennettu vuonna 1934. Aiemmin kauppatorilla oli myös Hailuotolaiva-kahvila, joka toimi kuivalle maalle nostetun höyrylaiva Hailuodon sisätiloissa vuodesta 1972 aina 1990-luvulle. Laiva siirrettiin Lumijoen Varjakkaan vuonna 1997, jossa se on kahvila- ja majoituskäytössä. Torilla nykyisen Autorannan pysäköintialueen paikalla oli vuonna 1937 rakennettu Oulun linja-autoasema, joka siirrettiin Raksilaan marraskuussa 1983. 1900-luvun alussa kaupunginhallitus suunnitteli rautatien rakentamista Limingantullista uuden kauppahallin kupeelle. Suunnitelma ei kuitenkaan toteutunut. == Tapahtumia == Oulun kauppatori on tunnettu parhaiten paitsi torimyyjistään myös vanhoista aitoistaan, kauppahallista sekä ulkoilmatapahtumista. Vuosittain torilla järjestetään useita konsertteja sekä erilaisia tapahtumia. Kauppatori palvelee muun muassa oululaisen Roviantin tapahtumapaikkana. Talvisin kauppatorille jäädytetään luistinrata. == Lähteet == == Aiheesta muualla == * Oulun kauppatori * Lohen tukkukauppaa Oulun torilla, Helsingin Sanomat, 16.07.1939, nro 187, s. 32, Kansalliskirjaston digitaaliset aineistot Kauppatori Luokka:Oulun nähtävyydet Luokka:Pokkinen
Anywhere but Home

Anywhere but Home on rockyhtye Evanescencen CD/DVD-julkaisu. Sen julkaisi vuonna 2004 WindUp Records. Anywhere but Home -DVD sisältää taltioinnin Evanescencen konsertista Pariisissa toukokuulta 2004 sekä musiikkivideoita ja muuta videomateriaalia. CD sisältää saman konsertin sekä studioversion Fallen- albumilta poisjääneestä kappaleesta ”Missing”, joka julkaistiin Euroopassa myös radiosinglenä. __notoc__ ==Sisältö== ===DVD=== Konsertti # Haunted # Going Under # Taking Over Me # Everybody's Fool # Thoughtless (Korn-cover) # My Last Breath # Farther Away # Breathe No More # My Immortal # Bring Me to Life # Tourniquet # Imaginary # Whisper Musiikkivideot * Bring Me to Life * Going Under * My Immortal * Everybody's Fool Behind the Scenes -osio * dokumenttimateriaalia * haastatteluja Muuta * piilotettu Bring Me to Life -esitys, löytyy siirtämällä kursori alimpaan valikkokohtaan ("Behind the Scenes") ja painamalla kahdesti vasemmalle * kappale "Missing" ===CD=== # # # # # (Korn-cover) # # # # # # # # # == Kokoonpano == * Amy Lee – laulu, piano * Terry Balsamo – kitara * Will Boyd – basso * Rocky Gray – rummut * John LeCompt – kitara, laulu kappaleessa "Bring Me to Life" == Arvostelut == * Allmusic: Allmusic review * Desibeli.net: * Imperiumi: 7½/10 == Lähteet == Luokka:Vuoden 2004 konserttitallenteet Luokka:Evanescencen albumit Luokka:Musiikki-DVD:t Luokka:Konserttielokuvat
Nurkkanäyttämö

Nurkkanäyttämö on haukiputaalainen harrastajateatteriryhmä. Se perustettiin vuonna 1982, ja sen ohjaajana on siitä asti toiminut Raija Päkkilä. Ryhmä on tehnyt parikymmentä näytelmää, joihin on kuulunut monia klassikkonäytelmiä, kuten Tirlittan, Decamerone sekä Mika Waltarin Gabriel, tule takaisin!. Näytelmien aiheet ovat vaihdelleet lastennäytelmistä Ihmeiden kotiinkuljetus ja Kolme iloista rosvoa vakaviin tragedioihin kuten Solveigin Laulu ja Aina joku eksyy. Ryhmä on tehnyt myös paikallisen kirjailijan, Joni Skiftesvikin teksteihin pohjautuvia näytelmiä, kuten Tuulen pojan, Vastuullisen tehtävän ja Granfeltin sahalla -näytelmän kantaesityksinä. Myös Maiju Lassilan Manasse Jäppinen ja Tulitikkuja lainaamassa ovat saaneet Nurkkanäyttämön tulkinnan. Ryhmän jäsenet ovat vuosien aikana vaihdelleet paljon, mutta ryhmässä on myös vakiojäseniä. Näitä pitkäaikaisia nurkkanäyttämöläisiä ovat mm. Tarja Martti, Risto Viinamäki, Timo Rautio, Satu Alatalo-Rautio sekä Juha Virranniemi. Nurkkanäyttämö on esiintynyt vuosien aikana useammilla eri näyttämöillä. Nykyään se esiintyy vakituisesti Haukiputaan Teatterikuopalla, jota ennen se on esiintynyt mm. liikuntakeskus Jatulissa ja Martinniemen vanhalla koululla. Nurkkanäyttämön saavutuksiin kuuluvat stipendi-voittojen lisäksi valinta Työväen näyttämöpäiville Mikkeliin näytelmillä Niskavuoren nuori emäntä, Solveigin laulu ja Gabriel, tule takaisin!. == Aiheesta muualla == *Nurkkanäyttämö Luokka:Haukipudas Luokka:Oulun teatterit Luokka:Harrastajateatterit
Kytäjä Golf

thumb|250px|Kytäjä Golfin club-rakennus ja vanha hevostalli Kytäjän golfkenttä on Hyvinkäällä Kytäjän kylässä Kytäjärven rannalla sijaitseva laaja golfkenttä. Kentällä on kaksi 18 reiän rataa. Kentän on suunnitellut kanadalainen arkkitehti Thomas McBroom. Täten kentät ovat pohjoisamerikkalaistyylisiä. Kytäjän kentät ovat näyttäviä, voimakkaasti muotoiltuja, ja niiden väylät ovat leveitä. Kytäjän kentät kuuluvat niihin harvoihin suomalaisiin kenttiin, jossa bunkkeri-hiekka on valkoista. Ensimmäinen kenttä on ns. "South East" -kenttä. Toinen on elokuussa 2004 avattu "North West" -kenttä. Klubirakennuksen, pinta-alaltaan noin 1 500 m², on suunnitellut arkkitehtitoimisto Pääsky ja Siistonen Oy. Sisustuksen on suunnitellut arkkitehti Eeva Kokkonen. Golf World -lehti nosti Kytäjän yhdeksi Euroopan 50:stä parhaasta ja Pohjois-Euroopan parhaaksi golfresortiksi vuonna 2024. == Katso myös == * Luettelo Suomen golfkentistä == Lähteet == ==Aiheesta muualla== *Kytäjä Golf Luokka:Kytäjä Luokka:Hyvinkään urheilu Luokka:Suomen golfkentät
Michael William Balfe

Michael William Balfe (15. toukokuuta 1808 – 20. lokakuuta 1870) oli irlantilainen säveltäjä, viulisti ja oopperabaritoni. Balfe syntyi Dublinissa, jossa hän opiskeli musiikkia isänsä ja C. E. Hornin johdolla. Balfe soitti ensimmäistä kertaa julkisesti viulua vuonna 1817. 1820-luvulla hän alkoi laulaa oopperaa ja teki debyyttinsä esiintymällä Carl Maria von Weberin oopperassa Der Freischütz. Vuonna 1825 Balfe siirtyi Roomaan, jossa hän sävelsi balettinsa La Perousen. Vuonna 1827 Balfe esiintyi Gioacchino Rossinin oopperassa Sevillan parturi. Roomassa hän meni myös naimisiin laulaja Luisa Roserin kanssa. Vuonna 1829 valmistui Balfen ensimmäinen täysimittainen ooppera, I rivali di se stessi. Vuonna 1833 Balfe muutti Englantiin, jossa hän jatkoi uraansa oopperasäveltäjänä. Hän lopetti uransa vuonna 1864, jolloin hän siirtyi maatilalleen Hertfordshireen. Balfe kuoli siellä vuonna 1870. Luokka:Irlantilaiset säveltäjät Luokka:Irlantilaiset oopperasäveltäjät Luokka:Romantiikan säveltäjät Luokka:Vuonna 1808 syntyneet Luokka:Vuonna 1870 kuolleet
Middlesex

Middlesex on yksi Englannin historiallisista kreivikunnista. Englannin paikallishallintouudistuksessa vuonna 1889 Middlesexin kreivikunnan alueesta osa siirrettiin Lontoon kreivikuntaan. Vuoteen 1965 mennessä Lontoon kaupunkialue oli kasvanut kattamaan lähes koko historiallisen Middlesexin alueen. Kreivikunta siirrettiinkin lähes kokonaisuudessaan osaksi Lontoon pääkaupunkiseutua (Greater London). Muutamia reuna-alueita liitettiin Hertfordshiren ja Surreyn kreivikuntiin. Nykyään Middlesex-nimeä käytetään lähinnä epävirallisissa yhteyksissä viittaamaan historiallisen kreivikunnan alueeseen ja joissakin postiosoitteissa. Historiallisen Middlesexin alueella toimii Middlesexin yliopisto. == Katso myös == * Luettelo Englannin historiallisista kreivikunnista == Lähteet == == Aiheesta muualla == Luokka:Englannin kreivikunnat